b"\n_START_ARTICLE_\nKl\xc3\xadmov VK-1\n_START_SECTION_\nDesenvolupament\n_START_PARAGRAPH_\nDurant l'\xc3\xbaltim tram de la Segona Guerra Mundial l'aviaci\xc3\xb3 de l'Alemanya Nazi va iniciar la implantaci\xc3\xb3 de motors a reacci\xc3\xb3 als seus avions de combat. Immediatament despr\xc3\xa9s de la derrota de les pot\xc3\xa8ncies de l'eix aquesta tecnologia va ser absorbida pels aliats, que primer la incorporarien a avions militars i posteriorment a avions comercials._NEWLINE_En el cas de la Uni\xc3\xb3 Sovi\xc3\xa8tica els dissenys partien d'un Junkers Jumo 004. La c\xc3\xb2pia, denominada RD-10, nom\xc3\xa9s produ\xc3\xafa 900 kg d'empenyiment, insuficient pel ca\xc3\xa7a al qual es volia muntar, el MiG-15. Simult\xc3\xa0niament, al Regne Unit la companyia Rolls-Royce era la pionera en el desenvolupament d'aquesta tecnologia i havien desenvolupat el Rolls-Royce Nene, el tercer d'una s\xc3\xa8rie de turboreactors de flux centr\xc3\xadfug que produ\xc3\xafa 22,2 kN d'empenyiment._NEWLINE_Per aconseguir el nou motor brit\xc3\xa0nic, els sovi\xc3\xa8tics van enviar una delegaci\xc3\xb3 de 3 enginyers, incloent-hi Mikoian i Kl\xc3\xadmov, a negociar amb el govern laborista. Com a mostra de bona fe, el govern brit\xc3\xa0nic va accedir a la venta de 25 d'aquests motors amb la condici\xc3\xb3 que no es fessin servir amb finalitats militars. Tot i aquesta condici\xc3\xb3, un cop a la Uni\xc3\xb3 Sovi\xc3\xa8tica, a la Planta No. 45 de Kl\xc3\xadmov, s'hi aplicaria enginyeria inversa i es copiarien els motors originant una versi\xc3\xb3 pr\xc3\xb2pia, el turboreactor RD-45 de 2,27 kN d'empenyiment._NEWLINE_Posteriorment, al bur\xc3\xb3 de Kl\xc3\xadmov continuarien treballant amb el model RD-45, fent canvis significatius a la zona de compressi\xc3\xb3. Aquests canvis, a m\xc3\xa9s a m\xc3\xa9s d'altres de menors, aconseguirien incrementar la pot\xc3\xa8ncia del turboreactor fins als 2.700 kg d'empenyiment l'any 1949. Com que el nou disseny diferia molt del RD-45 se li va donar una nova designaci\xc3\xb3, Kl\xc3\xadmov VK-1A."